《送归愚沈少宗伯予告归里 其二》
清代·翁照

忆昔初识公，其岁当壬午。两地合云龙，侨札通缟纻。

吴门与暨阳，来往互宾主。矻矻商古今，硁硁订出处。

龙跃终升天，云散难作雨。遥遥两地分，间隔寒与暑。

云龙今复合，情深逾昔者。齿增易惊惕，道进无违拒。

相期同惜阴，晚节师侃禹。

作者简介：（1677—1755）江苏江阴人，字朗夫，初名玉行。国子监生。受学于毛奇龄、朱彝尊。工诗，中岁研经，兼采汉宋。尤工章奏，大吏争延入幕。有《赐书堂诗文集》。